Mesterskabet blev vundet af [[Coco Gauff]], som i finalen besejrede [[Aryna Sabalenka]] med 2-6, 6-3, 6-2, og som dermed vandt sin første [[grand slam]]-titel. 19-årige [[Coco Gauff|Gauff]] blev den fjerde amerikanske [[teenager]] i den åbne æra, der vandt en [[Vindere af grand slam-mesterskaber i damesingle|grand slam-titel i damesingle]] og den første, siden [[Serena Williams]] vandt [[US Open 1999]]. Hun var i sin anden [[Vindere af grand slam-mesterskaber i damesingle|damesinglefinale på grand slam-niveau]], idet hun tidligere havde tabte [[French Open-mesterskabet i damesingle 2022|Rolands-Garros-finalen i 2022]]. [[Coco Gauff|Gauff]] havde vundet opvarmningsturneringerne i [[Washington Open 2023|Washington DC]] og [[Cincinnati Open 2023|Cincinnati]], og triumfen ved US Open bragte hende op som nr. 3 på [[WTA's verdensrangliste|verdensranglisten]], hvilket var ny personlig rekord. [[Australian Open-mesterskabet i damesingle 2023|Australian Open-mesteren]] [[Aryna Sabalenka|Sabalenka]] var i sin anden [[grand slam]]-finale i [[2023]], og resultaterne medførte, at hun efter turneringen avancerede til førstepladsen på [[WTA's verdensrangliste]] for første gang i sin karriere. <ref>[https://www.usopen.org/en_US/news/articles/2023-09-09/coco_gauff_rallies_past_aryna_sabalenka_to_win_2023_us_open_womens_title.html US Open - ''Coco Gauff rallies past Aryna Sabalenka to win 2023 US Open women's title'' (9. september 2023)] {{en sprog}}</ref><ref>[https://www.wtatennis.com/news/3678801/gauff-secures-first-grand-slam-after-outlasting-sabalenka-at-us-open WTA - ''Gauff secures first Grand Slam after outlasting Sabalenka at US Open'' (9. september 2023)] {{en sprog}}</ref>
Sport Foreninger Organisationer